Խորդի Լոպես

**Խորդի Լոպես Ֆելպետո** (; ), իսպանացի ֆուտբոլիստ, որը խաղացել է կիսապաշտպանի դիրքում: ՈՒԵՖԱ-ի գավաթակիր 2005-2006 թվականներին (1/16 եզրափակչում հաղթանակ է բերել իր ակումբին Մոսկվայի «Լոկոմոտիվի» նկատմամբ՝ արտագնա խաղում գոլ խփելով, մրցաշարի եզրափակիչ խաղին չի մասնակցել)։ «Տերասսա» ակումբի գլխավոր մարզիչ:

## Խաղային կարիերա
Ծնվել է Գրանոլյերսում, Բարսելոնա, Կատալոնիա: Խորդի Լոպեսը ֆուտբոլային կարիերան սկսել է «Բարսելոնայում», որից հետո հրավիրվել է «Կաստիլիա»: Պրիմերայում «Ռեալի» կազմում մասնակցել է 2 հանդիպման 2003-2004 թվականների մրցաշրջանում: 2004 թվականին տեղափոխվել է «Սևիլյա»։  Անդալուզիական ակումբի հետ Լոպեսը մասնակցել է ՈՒԵՖԱ-ի գավաթի 2005-2006 թվականների խաղարկության, որում հաղթել է «Սևիլյան», 10 հանդիպման: Դարձել է Մոսկվայի «Լոկոմոտիվի» հետ 1/16 եզրափակիչի արտագնա խաղում հաղթական գոլի հեղինակ։ 2005 թվականի ապրիլի 10-ին Պրիմերայում խփել է իր առաջին գոլը «Էսպանյոլի» դարպասը (3:1)։

2006-2007 թվականների մրցաշրջանում խաղացել է «Մալյորկայի» կազմում։  2007-2008 թվականների մրցաշրջանում վարձավճարով հանդես է եկել «Ռասինգում», որի հետ խաղացել է ՈՒԵՖԱ-ի գավաթի որակավորման փուլում։  Իսպանական երկու թիմերում էլ Խորդին հիմնականում օգտագործվում էր որպես փոխարինող խաղացող։

2007-2008 թվականների մրցաշրջանի վերջում «Մալյորկան» բաց թողեց Լոպեսին, որից հետո նա սկսեց մարզվել անգլիական «Պորտսմութ» ակումբի հետ: Նույն թվականի օգոստոսին փորձաշրջան է անցել «Բլաքբըրն Ռովերս-ում, սակայն նրա խաղացողներից մեկի հետ կոնֆլիկտից հետո ֆուտբոլիստը վերադարձել է Բալեարյան կղզիներ, որտեղ մինչև 2008 թվականի վերջ մարզվել է ինքնուրույն։

2009 թվականի հունվարին Լոպեսը փորձել է աշխատանք գտնել «Բիրմինգհեմ Սիթիում», սակայն ֆուտբոլիստի մոտ առողջական խնդիրներ են հայտնաբերվել և չի կարողացել բուժզննում անցնել: Հաջորդ ամիս նա միացավ անգլիական մեկ այլ ակումբի՝  «Քուինս Պարկ Ռեյնջերսին», որտեղ մինչև 2008-2009 թվականների  մրցաշրջանի ավարտը հասցրեց անցկացնել 15 խաղ։ Անգլիայի առաջնությունում նորամուտը նշել է «Բարնսլիի» դեմ խաղում՝ փոխարինելով Մատեո Ալբերտիին։  ՔՊՌ-ի կազմում միակ գոլը խփել է մարտի 21-ին «Բրիստոլ Սիթիի» դեմ խաղում (2:1)։

Մրցաշրջանի ավարտից հետո՝ 2009 թվականի հուլիսի 16-ին, Խորդի Լոպեսը, հետևելով Քուինզ Պարկ Ռեյնջերսի նախկին մարզիչ Պաուլու Սոուզային, տեղափոխվեց «Սուոնսի Սիթի»՝ կնքելով երկու տարվա պայմանագիր։ Իր երկու մրցաշրջանների ընթացքում ուելսան ակումբում անցկացրել է ընդամենը 15 հանդիպում՝ ավելի հաճախ պայքարելով վնասվածքների դեմ։  2011 թվականի հունվարի 13-ին  ֆուտբոլիստն ու ակումբը փոխադարձ համաձայնությամբ խզել են պայմանագիրը։ Нիսկ հաջորդ օրը Լոպեսը պայմանագիր կնքեց հոլանդական «Վիտես» ակումբի հետ, որը մարզում էր նրա հայրենակից Ալբերտ Ֆերերը: Այստեղ ֆուտբոլիստը երկար չմնաց՝ ակումբում անցկացնելով ընդամենը կես տարի։ 2011 թվականի ամռանը թիմ է տեղափոխվել Կրետե օֆի կղզուց։ Այս ակումբի կազմում մասնակցել է 24 հանդիպման, խփել 1 գնդակ։

2012 թվականի ամռանը Խորդի Լոպեսը պայմանագիր կնքեց Ուժգորոդի «Գովերլայի» հետ։  Ուկրաինայի Պրեմիեր լիգայում նորամուտը նշել է 2012 թվականի օգոստոսի 3-ին՝ «Գովերլա» - «Զարյա» (0:1) խաղում: 2012 թվականի հոկտեմբերի 31-ին Դոնեցկի «Շախտյորի» դեմ ուժգորոդցիների գավաթային խաղում խփեց իր առաջին գնդակը ակումբի կազմում։  Խաղը պարտվել է 1: 4 հաշվով։ 2013 թվականի ամռանը իսպանացու և Ուժգորոդի թիմի միջև պայմանագրի ժամկետը լրացել է, և կողմերը չեն երկարաձգել այն:

Իսպանիա վերադառնալուց հետո Խորդի Լոպեսը պայմանագիր է կնքել տեղի «Լյագոստեր» թիմի հետ։

## Ծանոթագրություններ

 
Կատեգորիա:Բարսելոնա B-ի ֆուտբոլիստներ
Կատեգորիա:Իսպանացի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Սուոնսի Սիթիի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Քուինս Պարկ Ռեյնջերսի ֆուտբոլիստներ
Կատեգորիա:Ֆուտբոլային մարզիչներ այբբենական կարգով